Hong Kongi filmi Varblane läksin vaatama Hong Kongi enda pärast. Tahtsin vilksamisi näha neid tänavaid, neid vaateid; kogeda äratundmisrõõmu. Läksin filmi vaatama hoolimata Trashi trashivast kommentaarist PÖFF-i lehel, sest väited stiilis "Kui sulle see film meeldib, siis ei tea sa arvatavadsti midagi tõelisest Hong Kongi kinost" on liiga absoluutsed, et sisu omada. Film oli meelelahutuslik ja positiivne. Kohati segane, kuid ennast lõpuks siiski selgitav läbi kultuuri omapärade selgitamise. Nagu ka teised on märkinud, oli filmil hea visuaal (oli väga ilusaid kaadreid, väga huvitavaid kaadreid, väga põnevaid kaadreid). Nauditav visuaalne mäng. Ka taustamuusika oli nauditav, tõmmates justkui filmist välja ebavajaliku tõsiduse ning jättes alles mängulisuse. Kohati meenutas film Prantsuse vanemaid komöödiaid, mis mänglesid kohatise klounaadi ja helemusta huumoriga. Kindel soovitus võimalusel vaadata.